rejauldu/bengali-wikipedia huggingface dataset:
thumb|শেখ লুৎফুর রহমান শেখ লুৎফুর রহমান (জন্ম: ১৮৮১ - মৃত্যু: ৩০ মার্চ, ১৯৭৫) ছিলেন একজন সেরেস্তাদার, ব্রিটিশ ভারতের গোপালগঞ্জ দেওয়ানী আদালতের নথি সংগ্রহের দায়িত্বে থাকা একজন কর্মকর্তা। তার পুত্র শেখ মুজিবুর রহমান  । লুৎফুরের বাবা শেখ আবদুল হামিদ, ছিলেন শেখ বোরহানউদ্দিন ও শেখ কুদরোতুল্লাহর বংশধর। তিনি সায়েরা খাতুনকে বিয়ে করেন। লুৎফর ছিলেন একজন ধর্মপ্রাণ মুসলিম।  তিনি বাংলাদেশের সাবেক  প্রধানমন্ত্রী শেখ হাসিনার পিতামহ।   প্রাথমিক জীবন  শেখ লুৎফর রহমানের জন্ম শেখ আবদুল হামিদের ঘরে। তিনি তার  চাচাতো বোন সায়েরা খাতুনকে বিয়ে করেন। তিনি চাকরির খোঁজে বাড়ি ছেড়ে যান। বর্তমান গোপালগঞ্জ দেওয়ানি আদালতে তিনি তার কর্মজীবন শুরু করেছিলেন।   মৃত্যু এবং উত্তরাধিকার   শেখ লুৎফুর রহমান ৩০ মার্চ ১৯৭৫ সালে মারা যান।  তাকে গোপালগঞ্জ জেলার টুঙ্গিপাড়ায় দাফন করা হয়।   সম্মাননা ও স্বীকৃতি  মধুমতি নদীর উপর গোপালগঞ্জ-পিরোজপুর মহাসড়কের সংযোগকারী সেতুটি তার নামে নামকরণ করা হয় শেখ লুৎফর রহমান সেতু, যা ২০০০ সালের ২৩ ডিসেম্বর তার নাতনী শেখ হাসিনা ভিত্তিপ্রস্তর স্থাপন করেন। ২০০১ সালে বাংলাদেশ জাতীয়তাবাদী দল ও বাংলাদেশ জামায়াতে ইসলামী সরকার সেতুটির নির্মাণ কাজ বন্ধ করে দেয়। ২০০৯ সালে বাংলাদেশ আওয়ামী লীগ পুনরায় ক্ষমতায় আসলে এটির নির্মাণ কাজ শুরু হয়। ২০১৫ সালের জানুয়ারিতে শেখ হাসিনা এই সেতু উদ্বোধন করেন। এছাড়াও গোপালগঞ্জের কোটালীপাড়া উপজেলার সরকারি কলেজটি তার নামে শেখ লুৎফর রহমান আদর্শ সরকারি কলেজ রাখা হয়।   তথ্যসূত্র   বিষয়শ্রেণী:গোপালগঞ্জ জেলার ব্যক্তি বিষয়শ্রেণী:শেখ পরিবার বিষয়শ্রেণী:১৯৭৫-এ মৃত্যু বিষয়শ্রেণী:১৮৮১-এ জন্ম বিষয়শ্রেণী:আরব বংশোদ্ভূত বাংলাদেশী ব্যক্তি বিষয়শ্রেণী:বাংলাদেশে সমাধিস্থ
আবু সালেহ মুসা () (জন্ম: ১ ফেব্রুয়ারি ১৯৮১) হলেন একজন বাংলাদেশী কাবাডি খেলোয়াড় যিনি ২০০৬ সালে কাতার এর দোহায় অনুষ্ঠিতব্য ১৫ তম এশিয়ান গেমস-এ ব্রোঞ্জ পদক বিজয়ী দলের অংশ ছিলেন।   তথ্যসূত্র    বহিঃসংযোগ   পুরুষদের কাবাডি ব্রোঞ্জ   বিষয়শ্রেণী:১৯৮১-এ জন্ম বিষয়শ্রেণী:বাংলাদেশী কাবাডি খেলোয়াড় বিষয়শ্রেণী:জীবিত ব্যক্তি বিষয়শ্রেণী:২০০৬ এশিয়ান গেমসের পদক বিজয়ী বিষয়শ্রেণী:এশিয়ান গেমসে কাবাডিতে পদক বিজয়ী
ড. জয়নব আসওয়াত (৩০ নভেম্বর ১৯২০ - ২০১৩) ছিলেন দক্ষিণ আফ্রিকার একজন বর্ণবাদবিরোধী সক্রিয়কর্মী। তিনি মেডিকেল ডাক্তার হিসাবে প্রশিক্ষণ পেয়েছিলেন, তবে জীবনের বেশিরভাগ সময়ই রাজনৈতিকভাবে সক্রিয় ছিলেন।  তিনি দক্ষিণ আফ্রিকার প্রথম মুসলিম নারী ডাক্তার ছিলেন। তার স্বামী ড. জাইন কাজী একজন ত্রাসয়াল ইন্ডিয়ান কংগ্রেসের সচিব ছিলেন   প্রাথমিক ও শিক্ষাজীবন  জয়নব আসওয়াত ছিলেন ইব্রাহিম ও ফাতেমা আসওয়াতের এগারো সন্তানদের একজন। তিনি যখন কিশোরী বয়সের ছিলেন তখনই তার বাবা তাকে রাজনৈতিক সভায় নিয়ে গিয়েছিলেন এবং এটি তার প্রথমদিকে রাজনৈতিকভাবে সক্রিয় হয়ে উঠতে সহায়তা করেছিল। তিনি ১৯৪০ এর দশকে ত্রাসয়াল হাই স্কুলে পড়া প্রথম মুসলিম মেয়ে। তিনি ইউসুফ দাদুর দ্বারা প্রভাবিত হওয়ার পরে উইটওয়টারস্র্যান্ড বিশ্ববিদ্যালয়ের চিকিৎসাবিদ্যা অধ্যয়ন করেছিলেন।   পরবর্তী জীবন এবং মৃত্যু  ২০০৮ সালে বর্ণবাদ বিরোধিতা করার ক্ষেত্রে তাঁর ভূমিকা "আমাদের বিজয় ও আমাদের অশ্রু" নামে একটি চিত্রপ্রদর্শনীর অংশ ছিল, যার মধ্যে গিসেল ওল্ফসোহনের প্রতিকৃতি ছিল এবং স্ল্যাভ লজ কেপটাউনে প্রদর্শিত হয়েছিল।  জয়নব আসওয়াত ২০১৩ সালের ৩০ নভেম্বর লন্ডনে মৃত্যুবরণ করেছেন।   তথ্যসূত্র   বিষয়শ্রেণী:২০১৩-এ মৃত্যু বিষয়শ্রেণী:১৯২০-এ জন্ম বিষয়শ্রেণী:১৯২০-এর দশকে জন্ম বিষয়শ্রেণী:ভিটভাটারস্র্যান্ট বিশ্ববিদ্যালয়ের প্রাক্তন শিক্ষার্থী বিষয়শ্রেণী:দক্ষিণ আফ্রিকান নারী চিকিৎসক বিষয়শ্রেণী:দক্ষিণ আফ্রিকান চিকিৎসক বিষয়শ্রেণী:দক্ষিণ আফ্রিকান নারী সক্রিয়কর্মী
সাপ্টিবাড়ী ইউনিয়ন বাংলাদেশের রংপুর বিভাগের লালমনিরহাট জেলার আদিতমারী উপজেলার অন্তর্গত একটি ইউনিয়ন পরিষদ। এটি ১১.৩০২ বর্গকিমি এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৪,০৫২ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৬টি।  নামকরণ সাপ্টিবাড়ী  মৌজা ও গ্রামের নামানুসারে এ ইউনিয়নের নাম রাখা হয় সাপ্টিবাড়ী ইউনিয়ন।    অবস্থান এ ইউনিয়নের পাশাপাশি সারপুকুর ভেলাবাড়ী ও মগলহাট ইউনিয়ন পরিষদ আছে।   গ্রাম ও মৌজা  মৌজার সংখ্যা: ৬টি  গ্রামের সংখ্যা:  দুরারকুটি  পূর্বদৈলজোড়  পূর্বদৈলজোড়  পশ্চিমদৈলজোড়  খাতাপাড়া  খাতাপাড়া  নায়েকগড়টারী  গিলাবাড়ী  সাপ্টিবাড়ী  অন্যান্য তথ্য   মসজিদ =৬৩ টি   মন্দির =৪ টি   কবরস্থান = ৫ টি   শ্বশান = ১ টি  ঈদগাহ-২টি  ক্রীড়া সংগঠন-১টি   এনজিও : ১০ টি।  ব্যাংক-২টি-রাজশাহী কৃষি উন্নয়ন ব্যাংক ও গ্রামীন ব্যাংক।   রেলপথ = ৩ কি.মি.  ডাকঘর= ১ টি  হাট-বাজার = ২টি, সাপ্টিবাড়ী হাট-বাজার ও দুরারকুটি হাট বাজার  বিল= ৫ টি।   শিক্ষা    মহাবিদ্যালয় = ৩ টি  উচ্চ বিদ্যালয় = ৩ টি  সরকারী প্রাথমিক বিদ্যালয় : ৮ টি   বেসরকারী প্রাথমিক বিদ্যালয়= ২ টি   সমন্বিত দৃষ্টি প্রতিবন্ধী  বিদ্যালয়= ০১টি   বুদ্ধি প্রতিবন্ধী বিদ্যালয় = ০১টি   মাদ্রাসা = ৪ টি   মক্তব = ২৫ টি।   যোগাযোগ ব্যবস্থা লালমনিরহাট জেলা শহর থেকে আদিতমারী রোডস্থ প্রায় ৪ কি.মি. পশ্চিমে অবস্থিত। লালমনিরহাট মিশনমোড় থেকে রিক্সা বা অটোরিক্সায় উঠে মাত্র ১০ টাকা ভাড়ায় সাপ্টিবাড়ী হাই স্কুলের পাশে পুরাতন ইউনিয়ন পরিষদে আসা যায়।  জমি সংক্রান্ত  এক ফসলা আবাদী জমি = ২১০ একর,        দুই ফসলা আবাদী জমি = ১০৩৩ একর  তিন ফসলা আবাদী জমি=৭৭৩ একর  অনাবাদী জমি  ১০৩৩.৪৮ একর  পতিত পসলি জমি= ০.৪৪ এক।   আরও দেখুন   লালমনিরহাট জেলা  আদিতমারী উপজেলা  বাংলাদেশের ইউনিয়ন  বাংলাদেশে স্থানীয় সরকার  রংপুর বিভাগ   তথ্যসূত্র   বিষয়শ্রেণী:আদিতমারী উপজেলার ইউনিয়ন
ফাতিমা সুলতান বা ইংরেজিতে প্রসিদ্ধ ফাতমা সুলতান ( ১৫৫৮ – অক্টোবর ১৫৮০; ) ছিলেন উসমানীয় সাম্রাজ্যের একজন শাহজাদী। তিনি উসমানীয় সাম্রাজ্যের সুলতান দ্বিতীয় সেলিম ও নুরবানু সুলতানের কন্যা। তিনি সুলতান তৃতীয় মুরাদের বোন। তিনি সুলতান সুলাইমান ও হুররাম সুলতানের নাতনী। এছাড়াও তিনি সুলতান তৃতীয় মেহমেদের খালা ছিলেন।   প্রারম্ভিক জীবন  ফাতমা সুলতান ১৫৫৮ সালে কোনিয়ায় জন্মগ্রহণ করেন। তিনি যখন জন্মগ্রহণ করেন তখন তার বাবা সেলিম কোনিয়ার সানজাক-বে বা প্রাদেশিক গভর্নর হিসাবে দায়িত্ব পালন করতেন। তিনি ছিলেন তার পিতার কনিষ্ঠ কন্যা। তার মায়ের পরিচয় অনিশ্চিত। সম্ভবত তিনি নুরবানু সুলতানের চতুর্থ কন্যা ছিলেন। তবে এটি বিতর্কিত। তার তিন বড় বোন ও এক বড় ভাই ছিল। তারা হলেন শাহ সুলতান, গেভেরহান সুলতান, ইসমিহান সুলতান এবং তৃতীয় মুরাদ। তার সৎ ভাই সাতজন ছিলেন। যাদেরকে সুলতান তৃতীয় মুরাদ ভ্রাতৃহত্যার আইন প্রয়োগ করে হত্যা করেছিল।   বিবাহ  ১৫৭৩ সালে কানিজেলি সিয়াভুস পাশার সাথে তার বিয়ে করেন। ১৬০২ সালে তার স্বামীর মৃত্যুর পর রুমেলিয়ার বেলারবে-কে (গভর্নর-জেনারেল) বিয়ে করেন। ১৫৭৩ থেকে ১৫৭৮ সাল পর্যন্ত ইস্তাম্বুলে পবিত্র রোমান সাম্রাজ্যের রাষ্ট্রদূতের প্রথম সহকারী ও ধর্মযাজক স্টিফেন গেরলাচ বলেন যে, রুমেলিয়ার বেলারবে মূলত একজন দাস ছিলেন। যাকে ফাতমার বাবা সেলিম বালক বয়সে ৫০০ মুদ্রার বিনিময়ে কিনেছিলেন এবং নিজের পুত্র হিসাবে বিবেচনা করেছিলেন। সুলতান সেলিমের ইচ্ছাতেই এই বিয়ের আয়োজন করা হয়।  ফাতমার যৌতুকের পরিমাণ ছিল প্রায় ৫০০০ হাজার মুদ্রা। কানিজেলি সিয়াভুস পাশার সাথে তার দাম্পত্য জীবন সুখী ছিল। তার স্বামী যখন অসুস্থ হয়ে পড়েন তখন তিনি তার ভাই মুরাদের কাছে কানিজেলি সিয়াভুস পাশার জীবন বাঁচানোর জন্য অনুরোধ করেছিলেন। সিয়াভুস পাশার চিকিৎসক মূসা বেনভেনিস্তে প্রায়ই সময় এ দম্পতির সঙ্গে রাতের খাবার খেতে যেতেন। তাদের এ দাম্পত্য জীবনে তার চার পুত্র এবং এক কন্যা ছিল। তবে শেষপর্যন্ত শুধুমাত্র তাদের একজন পুত্র বেঁচেছিলেন।   দানশালা  ফাতমার একটি প্রাথমিক বিদ্যালয়ের পাশাপাশি এদির্নেকাপিতে নির্মিত একটি মাদ্রাসা ছিল।   মৃত্যু  ১৫৮০ সালের অক্টোবরে ইস্তাম্বুলে তার মেয়ের অকাল জন্মের ফলে সন্তান প্রসবের সময় তিনি মারা যান। তাকে তার বাবা সুলতান দ্বিতীয় সেলিমের সমাধিসৌধে আয়া সোফিয়া মসজিদে দাফন করা হয়। তার আত্মার খাতিরে ওয়াকফ অর্থাৎ দাতব্য ফাউন্ডেশন দ্বারা সমর্থিত একটি বিধান করা হয়েছিল। যেখানে প্রতিদিন সকালে কুরআন পাঠ করা হয়।   বংশধর  দাম্পত্য জীবনে ফাতেমার চার ছেলে ও এক মেয়ে ছিল। কিন্তু একমাত্র পুত্র সন্তান শৈশবের পর বেঁচে ছিল।  সুলতানজাদে আহমেদ বে (১৫৭৩ - ১৫৮২)  সুলতানজাদে মোস্তফা পাশা (১৫৭৫ - এপ্রিল ১৫৯৯)  সুলতানজাদে আব্দুলকাদির বে (১৫৭৭ - ১৫৮৩)  সুলতানজাদে সুলেমান বে (১৫৭৯ - ১৫৮৩)  ফুলানে হানিমসুলতান (অক্টোবর ১৫৮০ - অক্টোবর ১৫৮০)। তিনি সময়ের আগে জন্মগ্রহণ করেছিলেন এবং তিন দিন পরে মারা যান। সন্তান প্রসবের সময় তাঁর মা ফাতমা মারা যান।   আরও দেখুন   উসমানীয় শাহজাদীদের তালিকা   গ্রন্থসূত্র             তথ্যসূত্র   বিষয়শ্রেণী:কোনিয়ার ব্যক্তি বিষয়শ্রেণী:সন্তান জন্মদানকালে মৃত্যু বিষয়শ্রেণী:১৫৫০-এর দশকে জন্ম বিষয়শ্রেণী:১৫৮০-এ মৃত্যু বিষয়শ্রেণী:১৬শ শতাব্দীর উসমানীয় রাজকন্যা বিষয়শ্রেণী:আয়া সোফিয়ায় সমাধি বিষয়শ্রেণী:উসমানীয় রাজকন্যা বিষয়শ্রেণী:খলিফার কন্যা বিষয়শ্রেণী:সুলতানের কন্যা
অরবরই, অড়বরই বা অরবড়ই () একটি ছোটো অপ্রচলিত টক ফল। এর ইংরেজি নাম Otaheite Gooseberry, Malay Gooseberry, Tahitian Gooseberry, Country Gooseberry, Star Gooseberry, West India Gooseberry ইত্যাদি। অড়বরই গাছের বৈজ্ঞানিক নাম Phyllanthus acidus, যা Phyllanthaceae পরিবারভুক্ত। বাংলাদেশের বিভিন্ন স্থানে এই ফলটিকে নইল, নোয়াইল, হরিফল, নলতা, লেবোইর, ফরফরি, নোয়েল, রোয়াইল, রয়েল, আলবরই, অরবরই ইত্যাদি নামেও ডাকা হয়। পশ্চিমবঙ্গের কোনো কোনো স্থানে একে নোড় বা শিল্যে-ও বলা হয়। ফলটির ব্যাস ০.৫ থেকে ১ সেমি পর্যন্ত হতে পারে। দেখতে হাল্কা হলুদ রঙের এই ফলের ত্বক খাঁজকাটা থাকে। পৃথিবীর অনেক স্থানে অড়বড়ই গাছ লাগানো হয় সৌন্দর্য-বৃক্ষ হিসেবে। বাংলাদেশে এই ফলকে নইল এবং রয়েল নামেও ডাকা হয়। স্বাদে অম্লীয় এই গাছের ফলটি আচার বা চাটনি তৈরিতে ব্যবহৃত হলেও এই গাছের পাতার নির্যাস ওষধির গুণসম্পন্ন।    উদ্ভিদ ও ফলের বর্ণনা  নোয়াড় গাছ সাধারণত মাঝারি আকারের ৩০ ফুট উচ্চতার হয়ে থাকে এবং এর ছাল রুক্ষ হয়। গাছের পাতা সরল এবং একান্তর। গাছে স্ত্রী ও পুরুষ ফুল জন্মে। পাতাবিহীন শীর্ষে গোলাপী রঙের ফুল হয় এবং এর থেকেই থোকা থোকা ক্ষুদ্রাকৃতির নোয়াড় বা অরবরই জন্মে। জানুয়ারি মাসে ফুল আসলে দু-তিন মাসেই অর্থাৎ এপ্রিলে পরিপক্ক হয়, তেমনই মে মাসে ফুল দেখা দিলে আগস্ট মাসে পরিপক্ক হয়।   গুণাগুন  এ ফল প্রচুর ভিটামিন সি সমৃদ্ধ।এতে প্রচুর পানি ও থাকে ফলে বেশি তৃষ্ণার্ত থাকলে এটা খেলে কিছুটা তৃষ্ণা নিবারিত হবে।  হাম, বসন্ত রোগে এই গাছের ব্যবহার আমাদের দেশে তথা বাংলার পল্লীঅঞ্চলে আবহমান কাল থেকে প্রচলিত। পৃর্ববঙ্গ (অধুনা বাংলাদেশ) ও উত্তরবঙ্গে যারা চিকিৎসা করতেন তারা হাম হলে লবলী তথা নোয়াড় গাছের পাতার রস খেতে দিতেন এবং ঐ গাছের ডাল (শাখা) গায়ে বুলিয়ে আরোগ্য করিয়ে দিতেন।   ব্যবহার  বিট সল্ট দিয়ে খেতে পারেন।ডাল এ দিয়ে খেতে পারেন।তাছাড়া এর আচার খুব ই সুস্বাদু। অরবরই গাছ গুল্ম এবং বৃক্ষের মাঝামাঝি আকারের হয়, যা দুই থেকে নয় মিটার পর্যন্ত উঁচু হতে পারে।  থাম্ব|বাম|300px থাম্ব|বাম|গাছ থাম্ব|200px|ডান|গাছ থাম্ব|বাম|গাছের ডালে অরবরই   তথ্যসূত্র   বিষয়শ্রেণী:বাংলাদেশের ফল বিষয়শ্রেণী:বাংলার ফল বিষয়শ্রেণী:উদ্ভিদ বিষয়শ্রেণী:গাছ বিষয়শ্রেণী:ক্রান্তীয় এশিয়ার উদ্ভিদকুল বিষয়শ্রেণী:বেরি বিষয়শ্রেণী:ক্যারিবীয় দ্বীপপুঞ্জের উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
ব্রিজ মোহন কল ভারতীয় সেনাবাহিনীর একজন জেনারেল ছিলেন, এবং ১৯৬২ সালের ইন্দো-চীন যুদ্ধ চলাকালীন সেনাবাহিনীর প্রধান স্টাফ জেনারেল হিসেবে কর্মরত ছিলেন। ইন্দো-চীন যুদ্ধের ব্যর্থতার দায়ভার নিয়ে জেনারেল ব্রিজ সেনাবাহিনী থেকে পদত্যাগ করেছিলেন। জম্মু-কাশ্মীর প্রদেশে ব্রিজ একটি মিলিশিয়া বাহিনী গঠন করেছিলেন যেটি পরে 'জম্মু এন্ড কাশ্মীর লাইট ইনফ্যান্ট্রি' নামে ভারতীয় সেনাবাহিনীর একটি নিয়মিত রেজিমেন্ট হিসেবে আত্মপ্রকাশ করে। ব্যক্তিগত জীবন ব্রিজ বর্তমান পাকিস্তানের লাহোরে ১৯১২ সালের বুদ্ধজয়ন্তীতে জন্মগ্রহণ করেন, তার পিতার নাম ছিলো জগমোহন কল এবং মাতার নাম গৌরা। তার দুলারী নামের একটি বোন ছিলো, এবং ছিলো শ্যাম নামের একটি সৎ ভাই এবং নন্নী নামের সৎ বোন। familytrees.genopro.com/ Lt.  Gen. Brij Mohan  (Bijji) Kaull . তিনি ধনরাজ কিশোরীকে বিয়ে করেন; এবং অনুরাধা আর চিত্রলেখা নামের তাদের দুটি কন্যা হয়।familytrees.genopro.com/ Chitralekha Kaul .familytrees.genopro.com/ Anuradha Kaul . সামরিক কর্মজীবন ব্রিটেনের রাজকীয় সেনা বিদ্যাপীঠ স্যান্ডহার্স্টে পড়া শেষে ব্রিজ ১৯৩৩ সালের ৩১ আগস্ট সেকেন্ড লেফটেন্যান্ট পদবীতে অনিয়মিত কমিশন পান। ১৯৩৩ সালের ৫ নভেম্বর তিনি ইস্ট সারে রেজিমেন্টের ১ম ব্যাটেলিয়নে যোগ দেন। ১৯৩৪ সালের ১০ নভেম্বর তাকে ভারতীয় সৈনিকদের রেজিমেন্ট ৬ষ্ঠ রাজপুতনা রাইফেলসের ৫ম ব্যাটেলিয়নে নিয়োগ দেওয়া হয়, যদিও তার নিয়মিত কমিশনের তারিখ দেওয়া হয় ২ ফেব্রুয়ারি ১৯৩৩। ১৯৩৫ সালের ২ মে তিনি লেফটেন্যান্ট হন, ১৯৩৬ সালের মাঝখানদিকে তাকে রয়্যাল ইন্ডিয়ান আর্মি সার্ভিস কোরে বদলী করা হয়, এ বদলী ১৮ ফেব্রুয়ারি ১৯৩৭ সালে স্থায়ী হয়।Indian Army Lists April 1934, January 1935, April 1936, October 1937 and July 1938  দ্বিতীয় বিশ্বযুদ্ধ শুরু হলে ব্রিজ ২৬তম মেকানিক্যাল ট্র্যান্সপোর্ট কোম্পানিতে নিয়োগপ্রাপ্ত হন।October 1939 Indian Army List ১৯৪১ সালের ২ ফেব্রুয়ারি তিনি ক্যাপ্টেন পদবীতে উন্নীত হন, ভারপ্রাপ্ত মেজর হন ৭ নভেম্বর ১৯৪২ তারিখে, ১৯ ফেব্রুয়ারি ১৯৪৪ তারিখে 'যুদ্ধ প্রকৃত মেজর' এবং অস্থায়ী লেফটেন্যান্ট কর্নেল হন এবং মেজর হন ১ ফেব্রুয়ারি ১৯৪৬ তারিখে।Half Yearly Army List January 1946 and April & December 1947 Army List ১৯৪৭ সালের শেষের দিকে তিনি কর্নেল হন এবং ১৯৫০ সালে ব্রিগেডিয়ার হন। ভারপ্রাপ্ত মেজর-জেনারেল হিসেবে ব্রিজ একটি সেনাজোনের এরিয়া কমান্ডার ছিলেন এবং ১৯৬২ সালে তিনি ৪র্থ কোরের কমান্ডার হয়েছিলেন লেঃ জেনারেল হিসেবে।  তথ্যসূত্র  বিষয়শ্রেণী:ভারতীয় জেনারেল বিষয়শ্রেণী:১৯১২-এ জন্ম বিষয়শ্রেণী:১৯৭২-এ মৃত্যু বিষয়শ্রেণী:কাশ্মীরি ব্যক্তি বিষয়শ্রেণী:লাহোরের ব্যক্তি বিষয়শ্রেণী:ব্রিটিশ ভারতীয় সেনা কর্মকর্তা বিষয়শ্রেণী:পরম বিশিষ্ট সেবা পদক প্রাপক
ইউক্রেনে, ২০০৭ সালের একটি আইনে, জনসাধারণের অর্থায়নে আবশ্যক গবেষণার উন্মুক্ত প্রবেশাধিকার প্রকাশনা তৈরি করা হয়। ২০০৮ সালের জানুয়ারিতে ইউক্রেনিয়, বেলারুশিয় এবং রুশ শিক্ষাবিদরা "বৈজ্ঞানিক জ্ঞান এবং সাংস্কৃতিক ঐতিহ্যে উন্মুক্ত প্রবেশাধিকার বিষয়ে বেলগোরোড ঘোষণা" জারি করেছিলেন। ২০০৯ সালের জুনে ইউক্রেনিয় শিক্ষাবিদরা উন্মুক্ত প্রবেশাধিকার সমর্থনে আরও একটি বিবৃতি জারি করেছিলেন।   সংগ্রহস্থল  ডিজিটাল উন্মুক্ত-প্রবেশাধিকার সংগ্রহস্থলগুলিতে ইউক্রেনের বেশকয়েকটি বৃত্তি সংগ্রহ রয়েছে। এগুলিতে জার্নাল নিবন্ধ, বইয়ের অধ্যায়, উপাত্ত এবং অন্যান্য গবেষণা আউটপুট রয়েছে যা পাঠ উন্মুক্ত।   আরও দেখুন   ইউক্রেনে ইন্টারনেট  ইউক্রেনের কপিরাইট আইন  ইউক্রেনে শিক্ষা  ইউক্রেনের মিডিয়া  ইউক্রেনে বিজ্ঞান ও প্রযুক্তি  ইউক্রেনে জনসাধারণের তথ্যে প্রবেশাধিকার  ইউক্রেনের গ্রন্থাগারের তালিকা  অন্যান্য দেশে উন্মুক্ত প্রবেশাধিকার   তথ্যসূত্র    আরও পড়ুন           বহিঃসংযোগ           Open Access in Ukraine, DRIVER: Digital Repository Infrastructure Vision for European Research, archived from the original on 12 October 2007  বিষয়শ্রেণী:ইউক্রেনে শিক্ষায়তন বিষয়শ্রেণী:ইউক্রেনে বিজ্ঞান ও প্রযুক্তি বিষয়শ্রেণী:ইউক্রেনে প্রকাশন বিষয়শ্রেণী:ইউক্রেনে যোগাযোগব্যবস্থা বিষয়শ্রেণী:দেশ অনুযায়ী উন্মুক্ত প্রবেশাধিকার
কেনেথ চার্লি গ্রিফিথ কেনি বেঞ্জামিন (; জন্ম: ৮ এপ্রিল, ১৯৬৭) অ্যান্টিগুয়ার সেন্ট জোন্স এলাকায় জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯২ থেকে ১৯৯৮ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে অ্যান্টিগুয়া ও বার্বাবুদা, লিওয়ার্ড আইল্যান্ডস; দক্ষিণ আফ্রিকার ইস্টার্নস, গটেং এবং ইংরেজ কাউন্টি ক্রিকেটে ওরচেস্টারশায়ার দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, ডানহাতে নিচেরসারিতে কার্যকরী ব্যাটিংশৈলী উপস্থাপন করতেন কেনেথ বেঞ্জামিন নামে পরিচিত কেনি বেঞ্জামিন।   টেস্ট ক্রিকেট  ডানহাতি ফাস্ট বোলার কেনি বেঞ্জামিন তার আন্তর্জাতিক ক্রিকেট জীবনে অধিকাংশ সময়ই কোর্টনি ওয়ালস ও কার্টলি অ্যামব্রোসের সাথে একযোগে বোলিং আক্রমণ কার্য পরিচালনায় অগ্রসর হতেন।  সমগ্র খেলোয়াড়ী জীবনে ২৬ টেস্ট ও ২৬টি একদিনের আন্তর্জাতিকে ওয়েস্ট ইন্ডিজের পক্ষে খেলেছেন। ১৯৯১-৯২ মৌসুমে ওয়েস্ট ইন্ডিজের সদস্যরূপে দক্ষিণ আফ্রিকার বিপক্ষে দ্বি-পক্ষীয় টেস্ট সিরিজের ইতিহাসের প্রথম টেস্টে অভিষেক ঘটে তার। ১৯৯৩-৯৪ মৌসুমের পূর্ব-পর্যন্ত নিজ নামের প্রতি কোনরূপ সুবিচার করতে পারেননি তিনি।  ১৯৯৩-৯৪ মৌসুমে ইংল্যান্ডের বিপক্ষে ৬/৬৬ পান। এর পরের টেস্টেই সাত উইকেট দখল করেন। সিরিজ শেষে ২২ উইকেটের তকমা গায়ে লাগান।   কোচিং  ইংল্যান্ড ও দক্ষিণ আফ্রিকার ঘরোয়া ক্রিকেটে সম্পৃক্ত ছিলেন তিনি। ক্রিকেট খেলা থেকে অবসর গ্রহণের পর মার্কিন যুক্তরাষ্ট্র ক্রিকেট দলের কোচের দায়িত্ব পালন করেন। ইংল্যান্ডে অবস্থানকালে নর্দার্ন প্রিমিয়ার লিগ প্রতিযোগিতায় নেদারফিল্ড ক্রিকেট দলে (কেন্ডাল) খেলেছিলেন। ঐ সময়েই বিদ্যালয়ের ছাত্রদের প্রশিক্ষণ কার্যের সাথে নিজেকে সম্পৃক্ত করেন। তার ছাত্র ও  ইংল্যান্ডের পক্ষে আন্তর্জাতিক পর্যায়ে রাগবি খেলায় অংশগ্রহণকারী উইল গ্রীনউড প্রশিক্ষণ গ্রহণ করেছিলেন। কেনি বেঞ্জামিন প্রশিক্ষণ প্রদানকালে যা বলতেন পরবর্তীতে তিনি উদ্বৃতি করেছেন ঠিক এভাবে, ‘ঘোড়া সম্পর্কে পর্যাপ্ত জ্ঞান না থাকলে সে তোমাকে ধোঁকা দেবেই। মাত্র এক গজ সামনে চলে আস ও কখনো মুখোমুখি হওনি এমন ধরনের দ্রুতগতিসম্পন্ন বলের বিপক্ষে জ্বলে ওঠো। এরপর তিনি উইকেটের সামনে হেটে আসতেন ও আয়েশি ওয়েস্ট ইন্ডিয়ান ধাঁচে ধীরলয়ে বলতেন, আমার জালঘেরা আবদ্ধ সময়ে বিশৃঙ্খল পরিবেশের সৃষ্টি করবে না।’  মাইকেল ভন তার আত্মজীবনীতে জালঘেরা অনুশীলন পর্বে বেঞ্জামিনের বল ভয়ার্ত মনে মোকাবেলা করার কথা তুলে ধরেছেন। এরফলে ফাস্ট বোলারদের বিপক্ষে তার খেলার উত্তরণে সবিশেষ প্রভাব ফেলে।   তথ্যসূত্র    বহিঃসংযোগ       বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৯৮ কমনওয়েলথ গেমসের ক্রিকেটার বিষয়শ্রেণী:এন্টিগুয়া ও বার্বুদার ক্রিকেটার বিষয়শ্রেণী:ইস্টার্নসের ক্রিকেটার বিষয়শ্রেণী:ওরচেস্টারশায়ারের ক্রিকেটার বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:কমনওয়েলথ গেমসে এন্টিগুয়া ও বার্বুদার প্রতিযোগী বিষয়শ্রেণী:গটেংয়ের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:লিওয়ার্ড আইল্যান্ডসের ক্রিকেটার বিষয়শ্রেণী:স্কারবোরা উৎসব সভাপতি একাদশের ক্রিকেটার
আব্দুল মোমিন ইমামবাড়ি (১৯৩০ – ৮ এপ্রিল ২০২০) একজন বাংলাদেশি দেওবন্দি ইসলামি পণ্ডিত ও রাজনীতিবিদ। তিনি জমিয়তে উলামায়ে ইসলাম বাংলাদেশের সভাপতি ছিলেন। আধ্যাত্মিক জীবনে তিনি হুসাইন আহমদ মাদানির খলিফা।   প্রারম্ভিক জীবন  আব্দুল মোমিন ১৯৩০ সালে সিলেটের হবিগঞ্জ জেলার নবীগঞ্জ উপজেলার কালিয়ার ভাঙ্গা ইউনিয়নের পুরানগাঁও গ্রামে জন্মগ্রহণ করেন। তার পিতা মুহাম্মদ আব্দুস সাত্তার ও মাতা গুলবাহার বিবি। তিনি জামেয়া সাদিয়া রায়ধর ও ইমামবাড়ী মাদ্রাসায় পড়ার পর দারুল উলুম দেওবন্দ গমন করেন। সেখানে ৬ বছর অধ্যায়ন করে দাওরায়ে হাদিস সমাপ্ত করেন। দেওবন্দে তার শিক্ষকদের মধ্যে রয়েছেন: হুসাইন আহমদ মাদানি, ইব্রাহিম বালিয়াভি, সৈয়দ ফখরুল হাসান, মেরাজুল হক। তিনি ছাত্রজীবনে হুসাইন আহমদ মাদানির কাছে বাইয়াত গ্রহণ করেন। ১৯৫৭ সালে তিনি খেলাফত লাভ করেন। তার শিষ্যদের মধ্যে মুহিউদ্দীন খান অন্যতম।  কর্মজীবন  তিনি কর্মজীবনে ইমামবাড়ী মাদ্রাসায় ৮ বছর, দিনারপুর বালিধারা মাদ্রাসায় ১ বছর, হবিগঞ্জের উমেদনগর টাইটেল মাদ্রাসায় ২ বছর, বিশ্বনাথের জামিয়া মাদানিয়া মাদ্রাসায় ২ বছর শিক্ষকতা করেন। তিনি জামিয়া মাদানিয়া নবীগঞ্জে ৪ বছর মুহতামিমের দায়িত্ব পালন করেন। এরপর তিনি ইমামবাড়ী মাদ্রাসায় পুনরায় যোগদান করে ক্রমান্বয়ে শিক্ষাসচিব, মুহতামিম ও শায়খুল হাদিস পদে ১৯৮৯ সাল থেকে ২০১০ পর্যন্ত দায়িত্ব পালন করেন। সর্বশেষ তিনি হোসাইনিয়া মাদ্রাসায় শায়খুল হাদিস হিসেবে ১ বছর এবং ২০১২ সাল থেকে আমৃত্যু জামিয়া দারুল কুরআন সিলেটের প্রধান শায়খুল হাদিস ছিলেন।   রাজনৈতিক জীবন  ছাত্র জীবনে তিনি জমিয়তে তুলাবায়ে আরাবিয়ার সাথে যুক্ত ছিলেন। পরবর্তীতে জমিয়তে উলামায়ে ইসলাম হবিগঞ্জ জেলা শাখার ভারপ্রাপ্ত সভাপতি ও সভাপতির দায়িত্ব পালন করেন। ২০০০ সালের ২৪ জুন তিনি জমিয়তের পৃষ্ঠপোষক নির্বাচিত হন। আশরাফ আলী বিশ্বনাথীর মৃত্যুর পর তিনি জমিয়তের সভাপতি নির্বাচিত হন এবং আমৃত্যু সভাপতি ছিলেন।  আরও দেখুন   দেওবন্দি ব্যক্তিত্বের তালিকা  তথ্যসূত্র   বিষয়শ্রেণী:দেওবন্দি ব্যক্তি বিষয়শ্রেণী:১৯৩০-এ জন্ম বিষয়শ্রেণী:২০২০-এ মৃত্যু বিষয়শ্রেণী:সিলেট জেলার ব্যক্তি বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:সুন্নি ইসলামের পণ্ডিত বিষয়শ্রেণী:হানাফি ফিকহ পণ্ডিত বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:ইসলামি ব্যক্তিত্ব বিষয়শ্রেণী:সিলেট বিভাগের ইসলামি ব্যক্তিত্ব বিষয়শ্রেণী:জমিয়তে উলামায়ে ইসলাম বাংলাদেশের সভাপতি বিষয়শ্রেণী:জমিয়তে উলামায়ে ইসলাম বাংলাদেশের রাজনীতিবিদ বিষয়শ্রেণী:হুসাইন আহমদ মাদানির শিষ্য বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর ইসলামের মুসলিম পণ্ডিত বিষয়শ্রেণী:২১শ শতাব্দীর বাঙালি বিষয়শ্রেণী:বাংলাদেশী সুন্নি মুসলিম পণ্ডিত বিষয়শ্রেণী:বাঙালি আলেম
মাইকেল গার্টেজ নীসার (জন্ম:২৯  মার্চ ১৯৯০) একজন অস্ট্রেলিয়ান ক্রিকেটার । ঘরোয়া ক্রিকেটে তিনি কুইন্সল্যান্ড এবং বিগ ব্যাশ লিগে অ্যাডিলেড স্ট্রাইকারদের প্রতিনিধিত্ব করেন।।জুন,২০১৮ সালে জাতীয় দলের হয়ে আন্তর্জাতিক ক্রিকেটে আত্মপ্রকাশ করেছিলেন।   প্রারম্ভিক  জীবন  নীসার দক্ষিণ আফ্রিকার প্রিটোরিয়ায় জন্মগ্রহণ করেছিলেন   কিন্তু  দশ বছর বয়সে তিনি তার পরিবারের সাথে অস্ট্রেলিয়ার গোল্ড কোস্টে চলে আসেন।    সেখানে তিনি ব্রডবিচ-রবিনা ক্যাটসের হয়ে জুনিয়র ক্রিকেট খেলা শুরু করেন এবং ২০০৮ সালের ফেব্রুয়ারিতে ১৭ বছর বয়সে গোল্ড কোস্ট ডলফিনের হয়ে প্রথম গ্রেডে অভিষেক ঘটে।  ২০০৮-০৯ মৌসুমে তাকে কুইন্সল্যান্ডের অনূর্ধ্ব -১৯ দলের প্রতিনিধিত্ব করার জন্য নির্বাচিত করা হয়েছিল,  এবং  ২০১০ সালে তাকে কুইন্সল্যান্ডের রাজ্য দলের সাথে একটি রকি চুক্তি দেওয়া হয়েছিল।     আন্তর্জাতিক ক্রিকেট  ২০১৮ সালের মে মাসে, জশ হ্যাজলউডের স্থলাভিষিক্ত হয়ে ইংল্যান্ডের বিপক্ষে সিরিজের জন্য অস্ট্রেলিয়ার একদিনের আন্তর্জাতিক (ওডিআই) দলে তাকে যোগ করা হয়।  ১৩ জুন, ২০১৮ সালে ইংল্যান্ডের বিপক্ষে তার একদিনের আন্তর্জাতিক  (ওডিআই) ম্যাচে অভিষেক ঘটে।   ২০১৮ সালে সেপ্টেম্বরে, পাকিস্তানের বিরুদ্ধে তাদের সিরিজের জন্য অস্ট্রেলিয়ার টেস্ট দলে অন্তর্ভুক্ত করা হয়েছিলো  কিন্তু তিনি খেলেননি।   তথ্যসূত্র  বহিঃসংযোগ  বিষয়শ্রেণী:অস্ট্রেলিয়ায় দক্ষিণ আফ্রিকান অভিবাসনকারী বিষয়শ্রেণী:সারের ক্রিকেটার বিষয়শ্রেণী:পাঞ্জাব কিংসের ক্রিকেটার বিষয়শ্রেণী:গ্ল্যামারগনের ক্রিকেটার বিষয়শ্রেণী:ব্রিসবেন হিটের ক্রিকেটার বিষয়শ্রেণী:অ্যাডিলেড স্ট্রাইকার্সের ক্রিকেটার বিষয়শ্রেণী:কুইন্সল্যান্ডের ক্রিকেটার বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার বিষয়শ্রেণী:অস্ট্রেলীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম বিষয়শ্রেণী:প্রিটোরিয়া থেকে আগত ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:হ্যাম্পশায়ারের ক্রিকেটার বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
হেনরিয়েট সরেট (বিয়ের পরে, সরেট-আর্নিভেল্ডে; ১৮৯০ - ১৯৭৬) একজন ফরাসি নারীবাদী লেখক এবং নারীবাদী শান্তিবাদী সাংবাদিক ছিলেন। তিনি একজন নারীবাদী সাহিত্য সমালোচক ছিলেন। অন্যান্য অভিজ্ঞ সমালোচকদের তুলনায়, অন্যান্য নারীবাদী শান্তিবাদী বই সম্পর্কে তাঁর মন্তব্য খুব একটা অনুকূল ছিলনা।   জীবনী  হেনরিয়েট সরেট ১৮৯০ সালে জন্মগ্রহণ করেন। তাঁর বাবা ছিলেন জেনারেল হেনরি সেবাস্টিয়ান সরেট ()। হেনরিয়েট সাংবাদিক আন্দ্রে আর্নিভেল্ডকে বিয়ে করেছিলেন।  সরেট লে ডিমাঞ্চে ইলাস্ট্রে () এবং লা ফ্রন্ডের () অবদানকারী ছিলেন, পাশাপাশি লা ভোয়া দে ফাম এর নিয়মিত রাজনৈতিক অবদানকারীও ছিলেন।   তাঁর কবিতা লোইল দি ভিউ এ প্রকাশিত হয়েছিল। ১৯১৮ সালে এবং আবার পরের বছর, সরেট যুদ্ধ-সম্পর্কিত কবিতার দুটি খণ্ড প্রকাশ করেন, সেগুলি হল লে ফোর্সেস ডিটোর্নিস () (বিমুখ শক্তি) এবং লা আমোর আ লা গেহেনে () (গেহেনায় প্রেম)। শেষেরটির বিষয়বস্তু ছিল যুদ্ধের ক্ষতিকারক প্রভাব, যা নারীদের উপর পড়েছে।  জিন বুভিয়ের এবং আন্দ্রে মারিয়ানি ( মারি-লুইস বোগলের স্বামী) সাথে, সরেট মেরি-লুইস বোগল লাইব্রেরির বন্ধুদের সোসাইটির () সাথে যুক্ত ছিলেন। এছাড়াও তিনি নারী ভোটাধিকারের জন্য ফ্রেঞ্চ ইউনিয়নের সদস্য ছিলেন। ১৯১৯ সালে, তিনি যখন মহিলাদের বব কাট চুলকে "স্বাধীনতার ইঙ্গিত; একটি ব্যক্তিগত প্রচেষ্টা" হিসাবে  কথা বলেছিলেন তখন তাঁকে একজন উগ্র নারীবাদী হিসাবে দেখা হয়েছিল।  হেনরিয়েট সরেট ১৯৭৬ সালে মারা যান এরিক স্যাটি তাঁর অবজারভেশনস ডুন ইম্বেসাইল (মোই) সরেট কে উৎসর্গ করেছেন।   নির্বাচিত কাজ    জে রেসপিয়ার, ১৯১৩  লেস ফোর্সেস ডিটোর্নিস, ১৯১৪ - ১৯১৭, ১৯১৮  লা আমোর আ লা গেহেনে  : কবিতা, ১৯১৯  ইসাডোরা ডানকান, ইমরাট্রিস এরান্টে, ১৯২৮  লে লরির দে লা ভ্যালি, ১৯৩৩  ইউনি অ্যাপোট্র সোশ্যাল: মারি-লুইস বোগল, ১৯৩৮  ডেস রোজেস! Poésie d' Henriette Sauret''   আরও দেখুন    শান্তি কর্মীদের তালিকা   মন্তব্য   বিষয়শ্রেণী:ফরাসি সাহিত্য সমালোচক বিষয়শ্রেণী:১৯৭৬-এ মৃত্যু বিষয়শ্রেণী:১৮৯০-এ জন্ম বিষয়শ্রেণী:ফরাসি নারীবাদী লেখক
Usage  <nowiki> {{Preload |link =  |text =  |preload = |color = }} </nowiki> Use this template to provide a link to an automatically preloaded specific page.  The first parameter is the only required one, and is the title of the page you want to create.  You must provide the full name of the target page, including namespace.  The second input allows you to customize what text the link displays.  If a third parameter is provided, the target page will contain the contents of that third parameter (again, full title including namespace is required).  The color parameter allows you to customize the color of the link, e.g. to create a redlink. If the page already exists, a regular link is created.  Thus,  <nowiki>{{Preload|1=Special:MyPage/preloadtest|2=This is a test|3=Template:Preload/example}}</nowiki>  Produces:
সাইফ বদর (জন্ম ৩ জুলাই ১৯৯৮) একজন পাকিস্তানি ক্রিকেটার। ২০১৬ সালের পাকিস্তান কাপে পাঞ্জাবের হয়ে ১৯ এপ্রিল ২০১৬ তারিখে তার লিস্ট এ অভিষেক ঘটে। তিনি সেপ্টেম্বর ২০১৭-এ ২০১৭-১৮ কায়েদ-ই-আজম ট্রফিতে খান রিসার্চ ল্যাবরেটরিজের হয়ে প্রথম-শ্রেণীর ক্রিকেটে আত্মপ্রকাশ করেন। ১৮ নভেম্বর ২০১৭ সালে ২০১৭-১৮ জাতীয় টি২০ কাপে পেশোয়ারের হয়ে তার টুয়েন্টি২০ অভিষেক হয়।  সেপ্টেম্বর ২০১৯ সালে তাকে ২০১৯-২০ কায়েদ-ই-আজম ট্রফি টুর্নামেন্টের জন্য দক্ষিণ পাঞ্জাবের দলে সুযোগ দেওয়া হয়েছিল। নভেম্বর ২০১৯ সালে তাকে বাংলাদেশে ২০১৯ এসিসি ইমার্জিং টীম এশিয়া কাপের জন্য পাকিস্তানের দলে নাম ঘোষণা করা হয়েছিল।   তথ্যসূত্র    বহিঃসংযোগ     বিষয়শ্রেণী:দক্ষিণ পাঞ্জাবের (পাকিস্তান) ক্রিকেটার বিষয়শ্রেণী:শিয়ালকোট থেকে আগত ক্রিকেটার বিষয়শ্রেণী:সিন্ধুর ক্রিকেটার বিষয়শ্রেণী:পাঞ্জাবের (পাকিস্তান) ক্রিকেটার বিষয়শ্রেণী:পেশাওয়ারের ক্রিকেটার বিষয়শ্রেণী:মুলতান সুলতান্সের ক্রিকেটার বিষয়শ্রেণী:লাহোর কালান্দার্সের ক্রিকেটার বিষয়শ্রেণী:খান রিসার্চ ল্যাবরেটরিজের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম